PATVIRTINTA

Klaipėdos rajono savivaldybės tarybos

2023 m. kovo 30 d. sprendimu Nr. T11-91

**GARGŽDŲ „MINIJOS“ PROGIMNAZIJOS**

**2022 METŲ VEIKLOS ATASKAITA**

Gargždų „Minijos“ progimnazija (toliau – Progimnazija) vykdė ugdymą pagal ikimokyklinio, priešmokyklinio, pradinio, pagrindinio (I dalies) ugdymo programas.

Progimnazijoje dirbo 130 darbuotojų. Pagrindinėse pareigose dirbo 93 pedagogai: visu etatu – 13, daugiau nei visu etatu – 45, neturintys viso etato – 35. Pagalbos mokiniui specialistai: logopedai – 2 etatai, specialieji pedagogai – 2 etatai, socialiniai pedagogai – 2 etatai, psichologai – 2 etatai, karjeros specialistas – 1 etatas. Jakų ir Gobergiškės skyriuose ikimokyklinio ir priešmokyklinio ugdymo mokytojos (iki rugsėjo 1 d.) – 3,06 etato, mokytojų padėjėjos: progimnazijoje – 8,75 etato, Jakų ir Gobergiškės skyriuose – 2,55 etato, pailgintos dienos grupių auklėtojos: progimnazijoje – 4,97 etato ir Gobergiškės skyriuje – 0,71 etato.

Aptarnaujančio personalo – 36,75 etato iš jų darbininkų –11,5 etato, valytojų – 13,75 etato, valgyklos darbuotojų – 5,5 etatai, raštinės vedėjos – 1 etatas, ūkvedžio – 1 etatas, inžinieriaus – 1 etatas, vairuotojų – 2 etatai, direktoriaus pavaduotojo ūkio reikalams – 1 etatas.

Pedagogai buvo įgiję kvalifikacines kategorijas: 4 – mokytojo eksperto, 24 – mokytojo metodininko, 24 – vyresniojo mokytojo, 10 – mokytojo. 5 pedagogų darbo stažas iki 5 metų, 3 pedagogų nuo 5–10 metų, 5 pedagogų nuo 10–15 metų, 7 pedagogų nuo 15–20 metų, 52 pedagogai išdirbo daugiau kaip 25 metus.

Progimnazijoje ugdėsi 1141 mokiniai, Gobergiškės skyriuje – 34 pradinių klasių mokiniai, 5 ikimokyklinio amžiaus ir 6 priešmokyklinio amžiaus vaikai. Jakų skyriuje – 14 ikimokyklinio amžiaus vaikų ir 6 priešmokyklinio amžiaus (iki rugsėjo 1 d.).

155 mokiniai turėjo specialiųjų ugdymosi poreikių, jiems buvo teikiama specialioji pedagoginė, psichologinė, socialinė pedagoginė ir specialioji pagalba. Progimnazijoje veikė septynios 1–4 klasių mokinių pailgintos dienos grupės ir viena – Gobergiškės skyriuje. Jas lankė 162 mokiniai. 318 mokinių buvo pavežami progimnazijos autobusais, maršrutiniais ir specialiųjų reisų autobusais. 320 mokinių gavo nemokamą maitinimą. Mokiniams buvo sudarytos galimybės dalyvauti progimnazijos neformaliojo švietimo ir kitų neformaliojo švietimo įstaigų veikloje.

Progimnazija organizavo konsultacinę ir informacinę pagalbą, vykdė mokinių pasiekimų tyrimus ir patikrinimus Lietuvos Respublikos švietimo ir mokslo ministro nustatyta tvarka, sudarė palankias sąlygas veikti mokinių organizacijoms. Mokiniai buvo įtraukiami į tvarkos organizavimą ir jos palaikymą progimnazijos teritorijoje. Buvo sudarytos sąlygos darbuotojams tobulinti kvalifikaciją. Įgyvendinant Gargždų „Minijos“ progimnazijos (toliau - Progimnazija) 2022 m. veiklos planą buvo siekiama įgyvendinti strateginį tikslą: socialinio ir emocinio ugdymo bei akademinio mokymosi integraciją į ugdymo kokybės gerinimą. Progimnazijos veiklos tikslas: suteikti galimybę kiekvienam progimnazijos mokiniui siekti asmenybės ūgties. Tikslui įgyvendinti numatyti uždaviniai: pirmas uždavinys – gerinti mokinių pasiekimus, taikant įsivertinimo ir individualios pažangos stebėjimo, vertinimo, įsivertinimo ir pagalbos mokiniui sistemą, antras uždavinys – integruoti į pamoką socialinių ir emocinių kompetencijų ugdymą, stiprinant mokymosi motyvaciją ir įsitraukimą, trečias – stiprinti švietimo pagalbos teikimą ruošiantis įtraukiajam ugdymui.

Pirmam uždaviniui įgyvendinti numatytas progimnazijos mokinių pasiekimų gerinimo tvarkos aprašo įgyvendinimas. Sistemingai buvo atliekama mokinių mokymosi rezultatų kontrolė, koordinuota 1–4 klasių mokytojų, mokytojų dalykininkų, 5–8 klasių vadovų, veiklos koordinatorių bei administracijos veikla, įtraukiant į ją ir mokinių tėvus (globėjus, rūpintojus). Klasės vadovai kartą per mėnesį organizavo klasės valandėles, skirtas mokymosi, lankomumo, elgesio klausimams aptarti. Valandėlių metu mokiniai pildė mokinio asmeninės pažangos įsivertinimo lapą. Klasių vadovai ir dalykų mokytojai kartą per mėnesį analizavo mokymosi rezultatus, apie mokymosi sunkumų patiriančių mokinių problemas informavo tėvus (globėjus, rūpintojus). Jeigu tokie mokiniai nelankė konsultacijų, dalykų mokytojai apie tai informavo klasės vadovą, mokinio tėvus, pagalbos teikimo koordinatorių. Du kartus per mokslo metus dalykų mokytojai vedė signalinius pusmečius ir pildė „Google“ diske bendrinamą lentelę. Už pasiekimų gerinimo organizavimą atsakingi asmenys sistemingai teikė pagalbą mokiniams, turintiems nepatenkinamus signalinio pusmečio, pusmečio ar metinius įvertinimus. Mokinio mokymosi rezultatams negerėjant ar blogėjant koordinatoriai organizavo susitikimus, kuriuose dalyvavo mokinys, tėvai (globėjai, rūpintojai), dėstantys mokytojai, pagalbos mokiniui specialistai ir teikė pagalbą. Susitikimo metu buvo parengiamas individualios pagalbos mokiniui planas. 2022 m. gruodžio mėnesį tokių susitikimų įvyko 19.

Sistemingai buvo atliekama mokinių ugdymo(si) rezultatų analizė. Rezultatai aptariami metodinėje, mokytojų, mokyklos tarybose. 1-4 klasių mokinių mokymosi rezultatai pagal pasiekimo lygius: 20 proc. – mokinių pasiekė aukštesnįjį lygį, 51 proc. – aukštesnįjį ir pagrindinį lygį, 29 proc. – patenkinamą lygį. Pirmų klasių mokinių metiniuose įvertinimuose, lyginant su pirmo pusmečio mokymo rezultatais, aukštesnįjį lygmenį pasiekė 11 proc. daugiau, aukštesnįjį ir pagrindinį lygmenį 7 proc. daugiau ir patenkinamą lygmenį 14 proc. mažiau mokinių. Antrų klasių mokinių aukštesnįjį lygmenį pasiekusių mokinių skaičius pakito nežymiai 1 proc. mažiau, aukštesnįjį ir pagrindinį lygmenį 1 proc. daugiau, patenkinamą lygmenį pasiekusių mokinių skaičius 19 proc. Trečių klasių mokinių aukštesnįjį lygmenį pasiekusių mokinių skaičius 4 proc. daugiau, aukštesnįjį ir pagrindinį lygmenį 4 proc. mažiau, patenkinamą lygmenį nekito 15 proc. mokinių. Ketvirtų klasių mokinių aukštesnįjį lygmenį pasiekė 5 proc. daugiau, aukštesnįjį ir pagrindinį lygmenį 10 proc. mažiau, patenkinamą lygmenį 5 proc. daugiau mokinių. 2021/2022 m. m. aukštesnįjį lygį pasiekusių mokinių skaičius 20 proc., aukštesnįjį ir pagrindinį lygį 2 proc. mažiau, patenkinamą lygį 2 proc. daugiau mokinių.

Progimnazijos ketvirtokų NMPP rezultatai: matematikos rezultatai 5 proc. aukštesni negu Respublikos, 5,6 proc. aukštesni negu savivaldybės mokyklų, skaitymo rezultatai 2,3 proc. aukštesni negu Respublikos, 1,8 proc. aukštesni negu savivaldybės mokyklų, pasaulio pažinimo rezultatai 2,9 proc. aukštesni negu Respublikos, 1,4 proc. žemesni negu savivaldybės mokyklų.

5–8 klasių mokinių metinis pažangumas 97,9 proc. Mokslo metus 10–9 balais baigė 12,3 proc., 8–6 balais 48,3 proc., 5–4 balais 37,4 proc. mokinių. Nepatenkinamais įvertinimais baigė 2,1 proc. penktų – aštuntų klasių mokinių. Bendras visų mokomųjų dalykų vidurkis – 8,25 balo.

Buvo palyginti 5–8 mokinių metiniai įvertinimai pagal dalykus. Rezultatų analizė parodė, kad geriausiai mokiniams sekasi saviraiškos dalykai, informacinės technologijos, užsienio kalbos. Žemiausi metinių įvertinimų vidurkiai yra iš matematikos, biologijos ir chemijos.

Progimnazijos šeštokų NMPP rezultatai: skaitymo 3,6 proc. aukštesni už Respublikos, 7,4 proc. aukštesni už savivaldybės šeštokų rezultatus. Matematikos rezultatai 1,8 proc. žemesni už savivaldybės, 2,1 proc. žemesni už Respublikos šeštokų rezultatus. Pagal kognityvinius gebėjimus šeštokams sunkiausiai sekėsi atlikti supratimo ir žinių taikymo (39,6 proc.) bei aukštesniųjų mąstymo gebėjimų (42,1 proc.) užduotis. Pagal veiklos sritį šeštokams geriausiai sekėsi reiškinių pertvarkymo, lygčių sprendimo (53,8 proc.) bei statistikos (51,1 proc.) užduočių atlikimas.

Aštuntokų NMPP rezultatai: socialinių mokslų rezultatai 4,7 proc. aukštesni už Respublikos, 7,5 proc. aukštesni už savivaldybės mokyklų. Matematikos rezultatai 1 proc. aukštesni už Respublikos, 6,2 proc. už savivaldybės mokyklų. Gamtos mokslų rezultatai 2 proc. aukštesni už Respublikos, 2,7 proc. už savivaldybės mokyklų. Skaitymo rezultatai 1,4 proc. aukštesni už Respublikos, 0,2 proc. už savivaldybės mokyklų.

Suorganizuotos Atvirų durų dienos 5–8 kl. mokinių tėvams, kurių metu aptartos mokinių mokymosi problemos, iškylantys sunkumai. Pradinėse klasėse 3 kartus per mokslo metus organizuoti susitikimai „Mokinys-mokytojas-mokinio tėvai“.

Mokiniai aktyviai dalyvavo olimpiadose, konkursuose, varžybose ir kituose renginiuose. 1–4 klasių mokiniai dalyvavo edukaciniame lietuvių kalbos, IKT, pasaulio pažinimo, anglų kalbos ir matematikos konkurse „Olympis 2022“, tarptautinėje lietuvių k., matematikos, anglų k., IKT, pasaulio pažinimo KINGS olimpiadoje, 12-oje geografijos olimpiadoje „Mano gaublys“, Klaipėdos rajono mokinių dainų festivalyje „Mano LIETUVA“.

5–8 klasių mokiniai dalyvavo Lietuvos mokinių meninio skaitymo konkurse, mokykliniame rusų kalbos dailyraščio konkurse, vertimų konkurse „Tavo žvilgsnis“, dailyraščio konkurse „Rašyk dailiai“, tarptautiniame konkurse „Gamtos mokslų Kengūra 2022“, „Anglų k. Kengūra 2022“, rajoniniame anglų kalbos viešojo kalbėjimo konkurse 7–8 klasių mokiniams, respublikinėje finansinio raštingumo olimpiadoje, Konstitucijos egzamine, informacinių technologijų konkurse „BAITUKAS 2022“, 33-iojoje Lietuvos mokinių informatikos olimpiadoje, respublikinėje finansinio raštingumo olimpiadoje, respublikiniame konkurse „Mano žvilgsnis į supantį pasaulį“, regioninėje gamtamokslinėje viktorinoje „Žinau, dalinuosi ir bendrauju“, respublikiniame konkurse „Lietuvos gamtininkas“, etnokultūros olimpiadoje, rajoninėje technologijų olimpiadoje, geografijos olimpiadoje 7–8 klasėms, gamtos mokslų – biologijos olimpiadoje, rajoninėje 5–8 klasių mokinių matematikos olimpiadoje, Lietuvos 5–8 klasių mokinių STEM (gamtos mokslų biologijos) olimpiadoje, XV Lietuvos 5–8 klasių mokinių biologijos olimpiadoje, Klaipėdos universiteto organizuojamoje 5–8 klasių mokinių Vakarų Lietuvos matematikos olimpiadoje, respublikiniame šokių konkurse „Emocijų banga“, Lietuvos vaikų ir moksleivių televizijos konkurse „Dainų dainelė“. Už 2021–2022 m. m pasiektus aukštus rezultatus olimpiadose ir konkursuose Klaipėdos rajono savivaldybė Padėkos raštais ir piniginėmis premijomis apdovanotos trys progimnazijos mokinės. Augustė Stasaitytė bei mokytoja Angelė Pakamorienė apdovanotos už geriausius rezultatus nacionalinėje geografijos olimpiadoje, Elija Kasparavičiūtė ir Gerda Gedmintaitė bei jų mokytoja Dalė Razguvienė apdovanotos už geriausius rezultatus jaunųjų tyrėjų konkurse „Mano žvilgsnis į supantį pasaulį“.

Progimnazijoje organizuotos netradicinio ugdymo dienos bei pamokos. Per mokslo metus 1–4 klasių mokiniai vyko į 60, 5–8 klasių mokiniai vyko į 68 išvykas.

Mokykla vykdo rajoninius, respublikinius ir tarptautinius projektus. 2022 m. vykdyti ilgalaikiai projektai:

1. Informatika pradiniame ugdyme (koordinatorė D. Bušeckienė, vykdė 1–4 klasių mokytojos).

2. Erasmus+ programos KA2 pagrindinio veiksmo mokyklų strateginių partnerysčių mokinių mainų projekto „MATHEMATICS WITH GAMES AND FUN IN ALL EUROPE“ (koordinatorė – A. Jašmontienė, vykdė 3–4 klasių mokytojos ir 3–5 klasių mokiniai).

3. Tarptautinis programos „eTwinning“ projektas „#Reverse lesson“ (koordinatorė R. Birgėlienė, vykdė 5–8 klasių mokiniai).

4. Tarptautinis programos „eTwinning“ projektas „#Integrated lessons“ (koordinatorė R. Birgėlienė, vykdė dalykų mokytojai, psichologė bei 8 klasių mokiniai).

5. Nordplus Junior programos mokinių mainų projektas “Hope-Viltis” (koordinatorė R. Anužienė, vykdė 8 klasių mokiniai).

6. Projektas „Mind the Mind“ (interaktyvūs seminarai, padedantys mažinti stigmą, neteisingas nuostatas į psichikos sutrikimų turinčius asmenis) (koordinatorė J. Ronning, vykdė psichologiją studijuojantys studentai ir 5–8 klasių mokiniai).

7. VĮ J. Lankučio bibliotekos vaikų literatūros skyriaus ir „Minijos“ progimnazijos 2–4 klasių mokinių integruotas lietuvių k., pasaulio pažinimo, dailės ir technologijų projektas „Gerasis skaitymo virusas knygų pasaulyje“ (koordinatorė D. Paukštienė, vykdė 1–4 klasių mokytojai ir 1–4 klasių mokiniai).

8. Prevencinis projektas „Žaidimai moko” (koordinatorė V. Damulienė, vykdė Jakų ir Gobergiškės skyrių ikimokyklinio ir priešmokyklinio amžiaus mokiniai).

2022 m. pabaigoje gautas finansavimas ir pradedamas planuoti tarptautinis Erasmus+ KA220 SCH projektas „App2d@te” (skaitmeninis mokymas ) (koordinatorė A. Jašmontienė).

Respublikiniai ir rajoniniai projektai:

1. Klaipėdos rajono savivaldybės organizuotas mokinių iniciatyvų projektų konkursas (koordinatorė J. Grimalienė. Paraiškas teikė 6b, 7a ir 7e klasių mokiniai. Konkurse laimėjo ir 2500 Eur. Finansavimą gavo 7e klasės projektas „Lauko klasė progimnazijoje“.

2. 2022 m. vasario–kovo mėnesiais progimnazijos 1–8 klasių mokiniai ir mokytojai aktyviai dalyvavo Gargždų atviro jaunimo centro, sporto klubo „Kuršis“, Krašto apsaugos savanorių pajėgų Žemaičių apygardos 3-iosios rinktinės 302 pėstininkų kuopos 3 skyriaus ir Klaipėdos rajono savivaldybės jaunimo reikalų tarybos organizuotame Tautiškiausios Klaipėdos rajono mokyklos konkurse „Tautiška“ ir kartu su kitomis aštuoniomis rajono mokyklomis rungėsi „Tautiškos mokyklos“ Tautiškos pamokos“, „Tautiško šokio“, „Tautiškos dainos“ rungtyse.

3. Tarptautinis anglų k., dailės ir technologijų projektas „EA Group Primari chools Art Competition: My regionn, my family“ (koordinatorės A. Jašmontienė ir B. Ratkuvienė, vykdytojai 2–4 klasių mokiniai)

4. Respublikinis sveikatingumo projektas „Olimpinis mėnuo 2022“ (koordinatorė D. Bušeckienė, dalyviai 1–4 klasių mokiniai).

5. „Gargždų gatvių struktūros tyrimas“ (koordinatorė A. Pakamorienė, dalyviai 5–8 klasių mokiniai)

6. Mokyklinis istorijos projektas „Klaipėdos krašto veidai praeityje ir dabar“ (koordinatorės J. Grimalienė ir G. Januškienė, vykdytojai 5–8 klasių mokiniai).

7. Tęstinis savanorystės projektas „Mokomės gerumo“, bendradarbiaujant su Gargždų paramos šeimai centru. Akcija „101 kalėdinių saldėsių maišelis“. Saldėsiai buvo dovanojimai Paramos šeimai centro vienišiems, pagyvenusiems žmonėms, šeimoms, auginančioms vaikus su negalia, nepasiturinčioms šeimoms. Projekte dalyvavo 8a, 8c, 8d ir 8e klasių bendruomenės.

Vykdydami rajoninius ir mokyklinius projektus progimnazijos mokiniai bendradarbiavo su Klaipėdos apskrities ir Klaipėdos rajono policijos komisariatais, Gargždų socialinių paslaugų centru, VĮ J. Lankučio bibliotekos vaikų literatūros skyriumi, Gargždų vaikų muzikos mokykla, Agluonėnų klojimo teatru, Gargždų Krašto muziejumi, „Vaivorykštės“ gimnazija, Šernų girininkija, VŠĮ „Linksmosios pėdutės“, Vaikų lopšeliais „Ąžuoliukas“, „Gintarėlis“, Gargždų Šv. arkangelo Mykolo parapija ir kt.

Vykdoma mokinių lankomumo kontrolė, pamokų nelankymo priežasčių analizė. Norint išsiaiškinti nelankymo priežastis vyko pokalbiai su mokiniais, jų tėvais. Apie tėvų atsakomybę laiku pateisinti vaikų praleistas pamokas kalbama tėvų susirinkimų metu. Mokinių lankomumo analizės pristatomos Mokytojų, Mokyklos tarybos posėdžiuose.

Antram uždaviniui įgyvendinti Mokytojų tarybos posėdyje pristatyta knyga „Penki įsitraukusio mokymo matmenys“. Vykdomas projektas „Mind the Mind“ (interaktyvios pamokos, padedančios mažinti stigmą, neteisingas nuostatas į psichikos sutrikimų turinčius asmenis). Psichologijos studentai vedė pamokas 5–8 klasių mokiniams apie psichikos ligas. Vyko metodinė sesija po reflektyviosios dr. D.Šukytės konsultacijos „Socialinio ir emocinio ugdymo integravimas į pamoką“. Su mokytojais aptartos reflektyviosios konsultacijos. Suorganizuoti seminarai – edukacinės išvykos mokyklos bendruomenei „Socialinis ir emocinis ugdymas: mokyklos bendruomenės perspektyva“, „Efektyvus asmeninės pažangos pamatavimas mokinio ūgčiai“ (Rygos Lietuvių mokyklos patirtis).

Progimnazijoje vyko SEU kompetencijų ugdymo dienos: „Sėkmės posūkis“, „(Ne)reikia taisyklių?“, tarptautinių mainų diena „Reach Out“. 7 klasių mokiniai buvo supažindinti su veiklomis vykstant į tarptautines mokinių mainų stovyklas.

Trečiam uždaviniui įgyvendinti įvykdytos šios priemonės: PPT rekomendacijos aptartos su mokytojais mokslo metų pradžioje, pravestas metodinis užsiėmimas „Įtraukusis ugdymas jau šiandien“, 3 kartus per metus SUP mokinių mokymo(si) rezultatai aptarti individualių pokalbių metu su SUP mokinių tėvais, dalyvaujant mokytojams, klasių vadovams. Vykdomas mokytojų padėjėjų konsultavimas teikiant pagalbą SUP mokiniams. Pravestos valandėlės „Priimk kitą“ (17 valandėlių vyko 1–4 kl., 10 valandėlių vyko 5–6 kl.). Suorganizuota atvirų durų diena SUP mokinių tėvams (globėjams, rūpintojams), vykdytas tarptautinis projektas „Disleksijos pažinimo savaitė“, jos metu logopedės 5 kl. mokiniams pristatė skaitymo sutrikimą – disleksiją. Su mokiniais buvo aptarti disleksijos požymiai, kalbėta apie tai su kokiais sunkumais susiduria disleksikai. Mokiniai skaitė ištrauką iš knygos „Žuvelė medyje“, piešė piešinius, taip pat žiūrėjo filmą „Mical“. Suorganizuotos metodinės dienos „Sudėtingo atvejo“ analizė. Aptarti 9 sudėtingi atvejai, dalyvaujant PM specialistams, 1–4 kl. mokytojams bei tėvams. Vyko individualios mokinių, tėvų (globėjų, rūpintojų), mokytojų, klasės vadovų konsultacijos, mokymo programų pritaikymo SUP mokiniams aptarimai su dalykų mokytojais. Pravesti renginiai: tarptautinės tolerancijos dienos paminėjimas, akcija „Savaitė be patyčių“, pasaulinės psichikos dienos paminėjimas „Kuo galiu padėti draugui?“, atliktas tyrimas „1, 5 kl., naujai atėjusių mokinių adaptacija“, seminaras mokytojams „Specialioji pedagogika ir specialioji psichologija“ (60 akad. val.).

Progimnazijos administracija rūpinosi žmogiškųjų materialinių ir finansinių išteklių valdymu, vykdė jų kontrolę, organizavo veiksmingą Mokytojų tarybos darbą. Mokytojų tarybos posėdžiuose, direkcijos pasitarimuose išskirtinis dėmesys buvo skiriamas mokinių pažangumo, lankomumo rezultatų analizei, specialiųjų ugdymosi poreikių turinčių mokinių ugdymo programų įgyvendinimui. Taip pat buvo aptariami mokinių saugumo užtikrinimo, užimtumo popamokinėje veikloje, patyčių, nusikalstamumo, žalingų įpročių prevencijos klausimai. Per posėdžius ir susirinkimus progimnazijos darbuotojai buvo supažindinti su naujais švietimo, Savivaldybės bei progimnazijos veiklos dokumentais.

Progimnazija sėkmingai plėtojo bendradarbiavimą su socialiniais partneriais: Klaipėdos rajono švietimo centru, Gargždų „Vaivorykštės“ gimnazija. Progimnazijai svarbūs klausimai buvo sprendžiami kartu su Klaipėdos rajono savivaldybės administracijos Vaiko teisių apsaugos ir Socialinės paramos skyriais, Visuomenės sveikatos biuru, Gargždų seniūnija, Klaipėdos apskrities vyriausiojo Policijos komisariato Klaipėdos rajono policijos komisariatu, Klaipėdos rajono Švietimo ir sporto skyriumi, Paramos šeimai centru, Gargždų atviru jaunimo centru, Gargždų muzikos mokykla, Gargždų krašto muziejumi ir kt.

Progimnazijos administracija rūpinosi žmogiškųjų materialinių ir finansinių išteklių valdymu, vykdė jų kontrolę. Administracija organizavo veiksmingą Mokytojų tarybos darbą. Mokytojų tarybos posėdžiuose, direkcijos pasitarimuose išskirtinis dėmesys buvo skiriamas mokinių pažangumo, lankomumo rezultatų analizei, specialiųjų ugdymosi poreikių turinčių mokinių ugdymo programų įgyvendinimui. Taip pat buvo aptariami mokinių saugumo užtikrinimo, užimtumo popamokinėje veikloje, patyčių, nusikalstamumo, žalingų įpročių prevencijos klausimai. Per posėdžius ir susirinkimus progimnazijos darbuotojai buvo supažindinti su naujais švietimo, Savivaldybės bei progimnazijos veiklos dokumentais. Su bendruomene aptarta Gargždų „Minijos“ progimnazijos strateginiame plane 2023–2025 m. m. numatyti prioritetai, tikslai, uždaviniai, priemonės.

Progimnazija pagal Savivaldybės tarybos nustatytus įkainius miesto bendruomenei teikė atlygintinas (patalpų nuoma pagal sutartį) sporto salės, aktų salės ir pavienių kabinetų nuomos paslaugas. Paslaugų gavėjai: Šokio studijos „Svajonė“ ir „Kregždutės“, neformaliojo vaikų švietimo programos teikėjai, „Yamaha“, Amber Language centras, „Robotikos studija“. Neatlygintinai patalpomis naudojosi VŠĮ „Gargždų futbolas“, Klaipėdos r. savivaldybės sporto centras.

Progimnazijos bendruomenė 2021 metais surinko 18325,18 Eur. GPM 1,2 proc. Už šias lėšas įsigyta: mokyklinių baldų, IT prekių, kanceliarinių prekių, dokumentų kamerų, grožinės literatūros, mokymo priemonių ir kita.

**PROBLEMOS IR SIŪLOMI**

**PROBLEMŲ SPRENDIMO BŪDAI**

1. Modernizuoti pradinių klasių korpuso (P. Cvirkos g.19) šilumos mazgą, elektros instaliaciją, įrengti priešgaisrinę signalizaciją.

2. Aptverti mokyklos teritoriją nauja tvora.

3. Pastatyti sporto salę prie pradinių klasių korpuso (P. Cvirkos g.19).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_